Diari Oficial de la Generalitat Valenciana


Sumari del DOGV 9988, del 20-11-2024 (2024/11351)

RESOLUCIÓ d'11 de novembre de 2024, de transferència de crèdit en el capítol IV, «Transferències corrents», entre diferents subprogrames, per un import de tres-cents mil euros (300.000,00 €).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11349

CVE
:   XOND-H-6984-40717

Data del document
:   11-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

En els expedients de modificació de crèdit aprovats pel Conseller d'Educació, Universitats i Ocupació, en data 24 d'abril i 20 de maig de 2024, publicats en el DOGV el 9 i 24 de maig de 2024, es van incorporar els crèdits corresponents als exercicis 2022 i 2023 que van quedar en fase disponible i reserva de crèdit, per import total de 79.669.496,00 euros.

Sobre la base dels crèdits de l'exercici 2022, es va dictar la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenrotllament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.

Per Resolució de la Directora General d'Ocupació de data 23 de juny de 2023, es desestima la sol·licitud de l'entitat Acinalla, SL, a la convocatòria de subvencions de la conselleria anteriorment esmentada i després de la interposició del recurs contenciós administratiu per l'empresa, se li reconeix en la part dispositiva de la Sentència 120/2024, dictada en el procediment ordinari 205/2023, el dret a ser beneficiària de les ajudes meritades per import de 294.960,30 euros.

Per tot això, el director general de Labora proposa una modificació pressupostària entre capítols IV dels subprogrames 322C02 i 322R00, minorant els fons de la Generalitat Valenciana de la línia S0184, «Formació a mesura de les empreses», del subprograma 322C02 en una quantia de 300.000,00 euros, per a incrementar amb estos la línia de subvenció S1349, «Upskilling i reskilling de la població activa lligada a qualificacions professionals», del programa 322R00, per no existir crèdit adequat i suficient per a l’execució de la decisió estimatòria.

Vistos la proposta del director general de Labora i l'informe de la Intervenció delegada en Labora, de data 5 de novembre de 2024; tenint en compte el que es disposa en els articles 39, 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions; així com el que s'establix en els articles 8.4, 21, 24.a i 26.1.b) de la Llei 8/2023, de 27 de desembre, de pressupostos de la Generalitat per a l'exercici 2024, i el que es preveu en el Decret 77/2019, de 7 de juny, del Consell, de regulació del procediment de gestió del pressupost de la Generalitat, i en el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servici Valencià d'Ocupació i Formació;

RESOLC

Transferir crèdit per un import de 300.000,00 euros, en el capítol IV, «Transferències corrents», en les aplicacions pressupostàries que es detallen a continuació:

Aplicacions pressupostàries de gasto que disminuïxen:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *CENTRE GESTOR* | *FUNCIONAL* | *LÍNIA* | *DENOMI-*  *NACIÓ* | *SUBLÍNIA* | *FONS* | *CLASSI-*  *FICACIÓ*  *ECONÒMICA* | *DESCRIPCIÓ* | *ALTA / BAIXA*  *GVNC* |
| 874552427KV79751 | 322C02 | S0184 | Formació a mesura  de les empreses | K558638944 | GV | 47843 | Empreses privades | -300.000,00 |

  

Aplicacions pressupostàries de gasto que augmenten:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *CENTRE GESTOR* | *FUNCIONAL* | *LÍNIA* | *DENOMI-*  *NACIÓ* | *SUBLÍNIA* | *FONS* | *CLASSIFI-*  *CACIÓ*  *ECONÒMICA* | *DESCRIPCIÓ* | *ALTA / BAJA*  *GVNC* |
| 049719787JL62611 | 322R00 | S1349 | Upskilling i Reskilling de la població activa lligada a qualificacions professionals | U527319286 | GV | 47545 | Empreses privades | 300.000,00 |

  
  

València, 11 de novembre de 2024

José Antonio Rovira Jover

Conseller d'Educació Cultura, Universitats i Ocupació